mi 
affinitate naturali, tum ex notis artificialibus simul sumtis, nec non ex 
diverfitate mensurae anguli facialis Camperiani determino; locjuor autem 
de ea solum methodo Camperiana, cjuam Cephalo genesis demonstrat, in 
melius, ut mihi videtur, mutata. 
Quo quidem in opere frons, altitudine protuberans tanquam punctum 
superius positionis ad describendum angulum facialem assumitur; si autem 
punctum positionis, in angulo Camperiano adhiberi solitum seruare velis, 
saltem monendum est, ut altera linea recta a spina frontis supranasali ad 
altiorem vel eminentiorem frontis vel verticis locum ducta mensurae defectum 
suppleas. Dubia vero omnino evitabis, si capitis vertici vel frontis vel potius, 
massa ossea tam mutabili sublata, cerebri ipsius inclusi culmini lineam cum 
horizonte parallelam imponas; tunc enim altera linea e puncto, quo spina fron¬ 
talis cum osse nasali conjungitur, ducta et priori perpendiculariter insistens 
mensura est ac norma, ex qua non solum hominum inter se, verum etiam omni¬ 
um animalium frontis vel cerebri altitudo, illique annexus ordo ac dignitas 
naturalis nosci dijudicarique possunt. 
Ut varietas et series simiarum pro ea, quam ad incolas Americae indigenos 
habent, ratione melius innotescant, consultius visum est, praeter plurimas simi¬ 
arum hic descriptarum formas, et cranium viri Indiani e tribu CamaCaèns 
orti super eadem basi horizontali ut reliqua simiarum capita positum, ea- 
demcjue mensura emensum accurate depingi, adscriptis, quantum fieri potuit, 
simiarum nominibus, quibus vel Lusitani in America viventes, vel qui ab illis 
originem trahunt, Brasiliani, aut Indiani indigeni, singulas earum species 
nuncupant. 
Cunctas animalium imagines, quae triginta octo tabulis exhibentur, 
Michael Schmidt, Bojo - Monacensis, delineavit, delineatas Professor Mit¬ 
terer lapide, F. VFcishaupt vivis coloribus expressit. Imaginum arche¬ 
typa , ut supra jam monuimus, Monachii in museo Brasihano asser¬ 
vantur. 
l) Cephalogenesis sive capitis ossei structura, formatio et signißcatio per omnes animalium classes, familias, genera ac aetates 
digesta, legesque simul psychologiae, cranioscopiae ac physiognomiae inde derivatae. Monachii 1815. FoL 
